
ΤΕΥΧΟΣ ΔΕΥΤΕΡΟ 


Αρ 


.Φύλλου 3157 


ΑΠΟΦΑΣΕΙΣ 

Αριθμ. ΠΡΥΤ/2442 

Κανονισμός Σπουδών του ΠΜΣ: "Επιστήμη της 
Μετάφρασης" του Τμήματος Ξένων Γλωσσών, 
Μετάφρασης και Διερμηνείας του Ιονίου Πανε¬ 
πιστημίου. 

Η ΣΥΓΚΛΗΤΟΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

Ι.Τις διατάξεις του π. δ. 83/1984 (ΦΕΚ Α 31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας», όπως ισχύει. 

2. Τιςδιατάξειςτηςπαρ. 1 τουάρθρου45 καιτηςπαρ. 
6, περ. β), του άρθρου 85 του ν. 4485/ΦΕΚ114/04-08- 
2017 «Οργάνωση και λειτουργία... και άλλες διατάξεις». 

3. Την υπ' αριθμ. πρωτ. 163204/Ζ1/29-9-2017 Εγκύ¬ 
κλιο του Υπουργείου Παιδείας, Έρευνας και Θρη¬ 
σκευμάτων, με θέμα: Εφαρμογή των διατάξεων του 


ν. 4485/17 (Α' 114) για θέματα μεταπτυχιακών σπουδών 
και εκπόνησης διδακτορικών διατριβών - Λοιπά θέματα 
(ΑΔΑ: ΨΙΜΖ4653ΠΣ-0Ρ2), 

4. Την απόφαση της 10ης/05-06-2018 συνεδρίασης 
της Συνέλευσης του Τμήματος Ξένων Γλωσσών, Μετά¬ 
φρασης και Διερμηνείας του Ιονίου Πανεπιστημίου, με 
την οποία καταρτίστηκε ο Κανονισμός Σπουδών του 
ΠΜΣ: "Επιστήμη της Μετάφρασης" του εν λόγω Τμή¬ 
ματος. 

5. Την Απόφαση της 17ης/20-06-2018 Συνεδρίασης 
της Συγκλήτου του Ιονίου Πανεπιστημίου, με την οποία 
εγκρίθηκε ο εν λόγω Κανονισμός. 

6. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζει; 

Εγκρίνει τον Κανονισμό Σπουδών του ΠΜΣ: "Επιστή¬ 
μη της Μετάφρασης" του Τμήματος Ξένων Γλωσσών, 
Μετάφρασης και Διερμηνείας του Ιονίου Πανεπιστη¬ 
μίου, ως ακολούθως: 

1. Προοίμιο 

Ι.ΤοΤμήμα Ξένων Γλωσσών, Μετάφρασης και Διερ- 
μηνείας της Σχολής Ιστορίας και Μετάφρασης - Διερμη- 
νείαςτου Ιονίου Πανεπιστημίου διοργανώνει, σύμφωνα 
με τις διατάξεις του ν. 4485/2017 (ΦΕΚ114/τ.Α'/4-8-2017) 
για το ακαδημαϊκό έτος 2018 - 2019 αναμορφωμένο 
Πρόγραμμα Μεταπτυχιακών Σπουδών (ΠΜΣ) με τίτλο 
Επιστήμη της Μετάφρασης, το οποίο οδηγεί σε Με¬ 
ταπτυχιακό Δίπλωμα Ειδίκευσης στο οικείο γνωστικό 
πεδίο. 

Η πιλοτική εφαρμογή του Προγράμματος, η οποία 
διήρκεσε μέχρι το Φεβρουάριο του 2000, χρηματο¬ 
δοτήθηκε από πόρους του Β' Κοινοτικού Πλαισίου 
Στήριξης. Η β' φάση του προγράμματος (2001-2004) 
χρηματοδοτήθηκε από πόρους του Γ' Κοινοτικού Πλαι¬ 
σίου Στήριξης και του κρατικού προϋπολογισμού, μέσω 
του προγράμματος ΕΠΑΕΚII. Έκτοτε, οι λειτουργίες του 
Προγράμματος χρηματοδοτούνται από τον τακτικό 
προϋπολογισμό του Ιονίου Πανεπιστημίου. Ο παρών 
κανονισμός βασίζεται στις διατάξεις των ν. 1268/82 
όπως τροποποιήθηκε και ισχύει και στις διατάξεις των 
ν. 2083/1992, ν. 3685/2008 και ν. 4485/2017 όπως ισχύ¬ 
ουν σήμερα. Οι επιμέρους ρυθμίσεις του κωδικοποιούν 
αποφάσεις της Γενικής Συνέλευσης Ειδικής Σύνθεσης 
του Τμήματος Ξένων Γλωσσών, Μετάφρασης και Διερ- 
μηνείας, καθώς και της Συγκλήτου Ειδικής Σύνθεσης 
του Ιονίου Πανεπιστημίου, ως τα αρμόδια εποπτικά όρ¬ 
γανα του ΠΜΣ, σύμφωνα με την ισχύουσα κοινοτική και 
ελληνική νομοθεσία. 

2. Αντικείμενο-σκοπός του Προγράμματος Μεταπτυ¬ 
χιακών Σπουδών Επιστήμη της Μετάφρασης 

Το νέο Πρόγραμμα, ακολουθώντας τα αντίστοιχα διε¬ 
θνή πρότυπα μεταπτυχιακών προγραμμάτων, έχει σκοπό 
την παροχή εξειδικευμένων γνώσεων στη Θεωρία και 
Πράξη της Μετάφρασης, στον επιστημονικό τομέα της 
Διδακτικής της Μετάφρασης, στον τομέα της Ορολογί¬ 
ας και των εφαρμογών του στη Μετάφραση, στις Νέες 
Τεχνολογίες στη Μετάφραση, στα επιστημονικά πεδία 
της Ειδικής Μετάφρασης (Οικονομικής, Νομικής, Πολι¬ 
τικής και Ιατρικής) και της Λογοτεχνικής Μετάφρασης 
με στόχο την εξειδίκευση στη μετάφραση με γλώσσες 
εργασίας κυρίως την Ελληνική και την Αγγλική, αλλά και 
με αναφορές στη Γαλλική και τη Γερμανική. 

Δικαίωμα συμμετοχής στις διαδικασίες επιλογής του 
ΠΜΣ έχουν οι πτυχιούχοι Τμημάτων Πανεπιστημίων 
της ημεδαπής και αναγνωρισμένων ομοταγών ιδρυμά¬ 
των της αλλοδαπής καθώς και πτυχιούχοι Τμημάτων 
Τ.Ε.Ι., σύμφωνα με τις συνδυασμένες διατάξεις των ν. 
2916/2001,2327/1995 και 3685/2008. 

3. Απονεμόμενοι μεταπτυχιακοί τίτλοι 

Το ΠΜΣ Επιστήμη της Μετάφρασης απονέμει Μετα¬ 
πτυχιακό Δίπλωμα Ειδίκευσης στο γνωστικό πεδίο της 
Επιστήμης της Μετάφρασης. 

Στον τίτλο του Μεταπτυχιακού Διπλώματος Ειδί¬ 


κευσης αναγράφεται το σύνολο των πιστωτικών μο¬ 
νάδων (Ε0Τ5) που απέκτησε συνολικά (90 μονάδες 
Ε0Τ5), από την παρακολούθηση των σεμιναριακών 
μαθημάτων(60 μονάδες Ε0Τ5) και την εκπόνηση της 
Μεταπτυχιακής Διπλωματικής Εργασίας (30 μονάδες 
Ε0Τ5). 

4. Οργάνωση και λειτουργία του ΠΜΣ 

4.1. Όργανα διοίκησης 

Η οργάνωση και λειτουργία του ΠΜΣ Επιστήμη 
της Μετάφρασης βασίζεται στο Νόμο-Πλαίσιο για 
τη δομή και λειτουργία των ΑΕΙ, όπως ισχύσει, και 
ιδιαίτερα στο ν. 2083/1992 και το ν. 3685/2008, με 
τους οποίους ρυθμίζονται τα σχετικά με τις μετα¬ 
πτυχιακές σπουδές. 

Αρμόδια όργανα για την οργάνωση και λειτουργία του 
ΠΜΣ στο επίπεδο του Τμήματος είναι: 

4.1.1. Η-Συνέλευση Τμήματος 

Η Συνέλευση τουΤ.Ξ.Γ.Μ.Δ. απαρτίζεται από τον Πρό¬ 
εδρο και τον Αναπληρωτή Πρόεδρο του Τμήματος, τα 
μέλη ΔΕΠ της Συνέλευσης του Τμήματος, έναν εκπρό¬ 
σωπο των προπτυχιακών φοιτητών, έναν εκπρόσωπο 
των μεταπτυχιακών φοιτητών και των υποψηφίων δι¬ 
δακτόρων και ένα εκπρόσωπο ανά κατηγορία από τα 
μέλη Ε.Ε.Π., Ε.ΔΙ.Π. και Ε.Τ.Ε.Π.τουΤμήματος. Η Συνέλευ¬ 
ση Τμήματος σύμφωνα με το άρθρο 31 του ν. 4485/2017 
έχει τις εξής αρμοδιότητες: 

α) εισηγείται στη Σύγκλητο δια της Επιτροπής Με¬ 
ταπτυχιακών Σπουδών για την αναγκαιότητα ίδρυσης 
Π.Μ.Σ., σύμφωνα με το άρθρο 32 του ν. 4485/2017, 
β) ορίζει τα μέλη των Σ.Ε. και τον Διευθυντή, 
γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών ή διδακτόρων, 
ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 
στ) ασκεί κάθε άλλη αρμοδιότητα που προβλέπεται 
από τις διατάξεις του Κεφαλαίου ΣΤ του ν. 4485/2017 

4.1.2. Η Συντονιστική Επιτροπή του ΠΜΣ 

Η Συντονιστική Επιτροπή του ΠΜΣ Επιστήμη της Με¬ 
τάφρασης είναι πενταμελής, απαρτίζεται από μέλη ΔΕΠ 
τουΤμήματοςπου έχουν αναλάβει μεταπτυχιακό έργο 
και εκλέγεται από τη Συνέλευση Τμήματος για διετή 
θητεία. 

Η Συντονιστική Επιτροπή, μετά από σχετική από¬ 
φαση της Συνέλευσης Τμήματος, έχει την ευθύνη 
του συντονισμού και της εύρυθμης λειτουργίας του 
Προγράμματος, καθώς και της υποβολής σχετικών 
προτάσεων στη ΓΣΕΣ του Τμήματος. Η θητεία της ΣΕ 
είναι τριετής. 

4.1.3.0 Διευθυντής Μεταπτυχιακών Σπουδών 
Ως Διευθυντής του Π ΜΣ είναι μέλος ΔΕΠ από τις ανώ¬ 
τερες βαθμίδες (Καθηγητής ή Αναπληρωτής Καθηγητής) 
του Τμήματος, μέλος της Συντονιστικής Επιτροπής και 

ορίζεται μαζί με τον Αναπληρωτή του με απόφαση της 
ΣυνέλευσηςΤμήματος για διετή θητεία, η οποία μπορεί 
να ανανεωθεί μια φορά. 

Ως Διευθυντής του ΠΜΣ εισηγείται στη Συνέλευση 
Τμήματος κάθε θέμα που αφορά την αποτελεσματική 
εφαρμογή του ΠΜΣ. 

5. Δικαιούχοι - κριτήρια επιλογής 

Στο ΠΜΣ Επιστήμη της Μετάφρασης γίνονται δεκτοί 
κατ' έτος έως τριάντα (30) φοιτητές. 

5.1. Κατηγορίες δικαιούχων 

Το ΠΜΣ απευθύνεται σε πτυχιούχους Τμημάτων 
Πανεπιστημίων της ημεδαπής ή της αλλοδαπής ή 
αναγνωρισμένων ομοταγών ιδρυμάτων της αλλο¬ 
δαπής. Επίσης, μέλη των κατηγοριών ΕΕΠ, ΕΔΙΠ και 
ΕΤΕΠ που πληρούν τις προϋποθέσεις του πρώτου 
εδαφίου της παραγράφου 1 του ν. 4485/2017 μπο¬ 
ρούν, μετά από αίτηση τους, να εγγραφούν ως υπε¬ 
ράριθμοι, μόνον ένας κατ' έτος, σύμφωνα με τους 
ειδικότερους όρους που προβλέπονται στο άρθρο 
45 του ιδίου νόμου και εφόσον υπηρετούν σεΤμήμα 
του Ιονίου Πανεπιστημίου το οποίο είναι συναφές με 
το αντικείμενο του τίτλου σπουδών και του έργου 
που επιτελούν στο οικείο Ίδρυμα. Τέλος, επιτρέπεται 
η παρακολούθηση σεμιναριακών μαθημάτων του 
ΠΜΣ για συγκεκριμένο χρονικό διάστημα σε φοι¬ 
τητές εγγεγραμμένους σε οργανωμένους κύκλους 
μεταπτυχιακών σπουδών της αλλοδαπής, εφόσον 
υπάρχει συμφωνία συνεργασίας με σχετικά πανε¬ 
πιστημιακά ιδρύματα. 

5.2. Κριτήρια επιλογής των φοιτητών 

Τον μήνα Ιούνιο ή, το αργότερο, Σεπτέμβριο, με ευ¬ 
θύνη της Συντονιστικής Επιτροπής του ΠΜΣ, δημοσιεύ¬ 
εται στον ηλεκτρονικό τύπο προκήρυξη - πρόσκληση 
για υποβολή αιτήσεων συμμετοχής στις εισαγωγικές 
εξετάσεις του ΠΜΣ. 

Η προκήρυξη δημοσιεύεται στην ηλεκτρονική σε¬ 
λίδα του Τμήματος και του Ιονίου Πανεπιστημίου και 
αποστέλλεται στα γραφεία διασύνδεσης ή στους καθ' 
ύλην αρμοδίους φορείς των ελληνικών ΑΕΙ καθώς και 
στα συνεργαζόμενα Τμήματα της αλλοδαπής. 

Οι αιτήσεις των υποψηφίων υποβάλλονται τον Σε¬ 
πτέμβριο ή/και Οκτώβριο κάθε έτους και οι εξετάσεις 
διεξάγονται τον Οκτώβριο. 

Η απόφαση που ρυθμίζει τη διαδικασία των εισαγωγι¬ 
κών εξετάσεων λαμβάνεται τον μήνα Σεπτέμβριο από τη 
Συνέλευση Τμήματος και η υλοποίηση τους ανατίθεται 
στη Συντονιστική Επιτροπή του ΠΜΣ. 

Επιλογή φοιτητών: 

Οι υποψήφιοι εξετάζονται στα ακόλουθα γνωστικά 
αντικείμενα: 

(α) Ελληνική γλώσσα (γραπτή εξέταση), 

(β) θεωρία της Μετάφρασης (γραπτή εξέταση), 

(γ) Μετάφραση από την Αγγλική προς την Ελληνική 
(γραπτή εξέταση) 


Επίσης, οι υποψήφιοι παρουσιάζονται σε προφορι¬ 
κή συνέντευξη ενώπιον Επιτροπής, η οποία ορίζεται με 
απόφαση της Συνέλευσης του Τμήματος. 

Ο τύπος των εξετάσεων, η εξεταστέα ύλη, καθώς 
και όλες οι σχετικές με τη διαδικασία των εξετάσεων 
λεπτομέρειες καθορίζονται στην απόφαση της ΓΣΕΣ 
του Τμήματος, ανακοινώνονται από τη γραμματεία 
του ΠΜΣ και αποτελούν αναπόσπαστο τμήμα της 
δημοσιευομένης προκήρυξης. Όσα αναφέρονται 
στην κατ' έτος δημοσιευόμενη προκήρυξη οφεί¬ 
λουν να συμφωνούν με τα ισχύοντα στον παρόντα 
Κανονισμό. 

Ο συνολικός βαθμός στις εισαγωγικές εξετάσεις εξά¬ 
γεται ως εξής: 

ί. 30% από την εξέταση στο γνωστικό αντικείμενο «Ελ¬ 
ληνική Γλώσσα» 

ϋ 30% από την εξέταση στο γνωστικό αντικείμενο «θε¬ 
ωρία της Μετάφρασης» 
ϋί. 30% από την εξέταση στη Μετάφραση 
ίν. 10% από τη συνέντευξη 

Υποψήφιος που θα λάβει βαθμό κάτω του 5/10 σε 
οποιαδήποτε από τις παραπάνω δοκιμασίες αποκλεί¬ 
εται από το ΠΜΣ. 

Διευκρινίζεται ότι αριθμός των επιτυχόντων υποψη¬ 
φίων που προέρχονται από το Τμήμα Ξένων Γλωσσών, 
Μετάφρασης και Διερμηνείας δεν μπορεί να είναι μεγα¬ 
λύτερος του 50% του συνόλου των εισαχθέντων φοιτη¬ 
τών στο ΠΜΣ. 

Μετά το πέρας των εξετάσεων η ΓΣΕΣ ανακηρύσσει 
με απόφαση της τους επιτυχόντες. 

6. Ακαδημαϊκές λειτουργίες 
6.1. Σεμιναριακά μαθήματα 

Το νέο πρόγραμμα διαρκεί συνολικά τρία (3) εξάμηνα 
και περιλαμβάνει δύο (2) εξάμηνα υποχρεωτικής παρα¬ 
κολούθησης μεταπτυχιακών σεμιναριακών μαθημάτων 
και ένα εξάμηνο για τη σύνταξη της Μεταπτυχιακής Δι¬ 
πλωματικής Εργασίας. Σύμφωνα με τον αναλυτικό κύκλο 
σπουδών, ο φοιτητής συγκεντρώνει συνολικά ενενήντα 
(90) μονάδες Ε(ΙΤ5 (30 στο α' εξάμηνο, 30 στο β' εξάμηνο 
και 30 από την εκπόνηση της Μεταπτυχιακής Διπλωμα¬ 
τικής Εργασίας). 

Τα σεμιναριακά μαθήματα του ΠΜΣ διεξάγονται κατά 
τα δύο (2) πρώτα συνεχόμενα ακαδημαϊκά εξάμηνα και 
διακρίνονται σε: 

ί. μαθήματα κορμού (ένα (1) για κάθε εξάμηνο), τα 
οποία είναι υποχρεωτικά για όλους τους φοιτητές, 
ϋ. μαθήματα επιλογής, από τα οποία οι φοιτητές πρέπει 
να επιλέξουν σύμφωνα με τη βούληση τους δύο (2) σε 
κάθε εξάμηνο. 

Το διδακτικό εξάμηνο διαρκεί δέκα (10) εβδομάδες. 
Κάθε μάθημα, ανεξαρτήτως κατηγορίας, διαρκεί δύο 
ώρες εβδομαδιαίως. Επιτυχής εξέταση ή θετική αξιο¬ 
λόγηση σε ένα μάθημα εξασφαλίζει στους φοιτητές τις 
πιστωτικές μονάδες (Ε(ΙΤ5) που αντιστοιχούν στο συγκε¬ 
κριμένο μάθημα (Πίνακας 1). 

Πίνακας 1 




Ενδεικτικό πρόγραμμα σπουδών του ΠΜΣ Επιστήμη της Μετάφρασης 


Ιο ΕΞΑΜΗΝΟ 

2ο ΕΞΑΜΗΝΟ 

Υποχρεωτικό μάθημα 

Ε<ΙΤ5 

Υποχρεωτικό μάθημα 

Ε<ΖΤ5 

Θεωρία και μεθοδολογία 
της Μετάφρασης 

10 

Μεταφραστικά εργαλεία 

10 

Μαθήματα επιλογής (2 από τα 6) 


Μαθήματα επιλογής (2 από τα 6) 


1. Διδακτική της Μετάφρασης 

10 

1. Πολιτική μετάφραση και μετάφραση κει- 

10 

2. Οπτικοακουστική μετάφραση 

10 

μένων της ΕΕ 

10 

3. Διαχείριση μεταφραστικού έργου 

10 

2. Μετάφραση κειμένων διεθνούς πολιτικής 

10 

4. Νομική μετάφραση 

10 

3. Μετάφραση επιστημονικών κειμένων 

10 

5. Φιλοσοφία και 

10 

4. Μετάφραση κειμένων τέχνης και πολιτι- 

10 

μεθοδολογία της επιστήμης 

10 

σμού 

10 

6. Κριτική λογοτεχνικής μετάφρασης 


5. Ενδογλωσσική μετάφραση 

6. Γλωσσολογία και μετάφραση 


ΕΞΑΜΗΝΟ 


Ε<ΖΤ5 

Μεταπτυχιακή Διπλωματική Εργασία 

30 


Η Μεταπτυχιακή Διπλωματική Εργασία εκπονείται κατά 
το τρίτο εξάμηνο και δεν απαιτεί την παρουσία του φοι¬ 
τητή στο Τμήμα. 

Διευκρινίσεις 

1. Εκτόςτων δύο υποχρεωτικών μαθημάτων επιλογής, 
οι φοιτητές δύνανται να παρακολουθήσουν ελεύθερα και 
χωρίς βαθμολογικό δείκτη οποιοδήποτε άλλο μάθημα 
επιλογής του εξαμήνου επιθυμούν, αρκεί να το δηλώ¬ 
σουν στη γραμματεία του ΠΜΣ με αίτησή τους, την οποία 
θα προσυπογράφει ο εκάστοτε διδάσκων. Ο τελευταίος 
δύναται να χορηγήσει βεβαίωση παρακολούθησης στους 
φοιτητές που κρίνει ότι ανταποκρίθηκαν πλήρως στις 
απαιτήσεις του μαθήματος. 

2. Ο αριθμός των προσφερόμενων μαθημάτων κάθε 
εξαμήνου αλλά και το εξάμηνο προσφοράς ενός μαθήμα¬ 
τος μπορεί να τροποποιηθεί με έγκριση της Συνέλευσης 
Τμήματος μετά από εισήγηση της ΣΕ του ΠΜΣ. 

3. Η αναπλήρωση μαθημάτων γίνεται κατόπιν συ¬ 
νεννόησης του διδάσκοντα με τους φοιτητές. Κατά την 
αναπλήρωση ο διδάσκων οφείλει να μεριμνήσει ώστε η 
αναπλήρωση του μαθήματος να μην συμπίπτει με άλλο 
μάθημα του ενδεικτικού ωρολογίου προγράμματος του 
ΠΜΣ. Ο διδάσκων οφείλει να ενημερώνει για την ανα¬ 
πλήρωση του μαθήματος τη ΣΕ του ΠΜΣ. 

4. Φοιτητής που, κατά τα προβλεπόμενα στο 6.4. του 
παρόντος κανονισμού, επιλέγει να εκπονήσει Μεταπτυχι¬ 
ακή Διπλωματική Εργασία η οποία θα συμπεριλαμβάνει 
πρακτική άσκηση σε έναν από τους φορείς που ανα¬ 
γράφονται στο παράρτημα του παρόντος κανονισμού 
(όπως αυτό κάθε φορά ισχύει) μπορεί με αίτηση του στη 
γραμματεία του ΠΜΣ, κατά τη διάρκεια του β' εξαμήνου, 
να ζητήσει την ένταξη του στον φορέα για την περίοδο 
που επιθυμεί (η περίοδος αυτή δεν μπορεί να ξεπερνά 
τους δύο μήνες και τοποθετείται χρονικά στους φθινο¬ 


πωρινούς μήνες). Με το πέρας της περιόδου πρακτικής 
άσκησης, ο φοιτητής οφείλει να παραδώσει στην επιτρο¬ 
πή επίβλεψηςτου: ένα ροιΤίοΙίο μεταφράσεων που ολο¬ 
κληρώθηκαν κατά την άσκηση (5.000 λέξεις ητίπίιηυιη), 
συνοδευόμενο από μια έκθεση 5.000 λέξεων στην οποία 
θα περιγράφεται η εμπειρία του, ο φορέας και η λειτουρ¬ 
γία του, άλλες παρατηρήσεις και σχόλια σύμφωνα με τις 
οδηγίες του επιβλέποντος καθηγητή του, καθώς και βε¬ 
βαίωση του φορέα για την καλή εκτέλεση των εργασιών. 

Οι φορείς περιλαμβάνονται σε κατάλογο που ανανε¬ 
ώνεται ετησίως και συνοδεύει σε παράρτημα τον παρό¬ 
ντα κανονισμό. Πριν απάτην έναρξη της εκπόνησης της 
ΜΔΕ, ο φοιτητής θα επικοινωνεί με τη γραμματεία και 
θα μαθαίνει τους όρους άσκησης της πρακτικής στους 
διάφορους φορείς (ώρες εργασίας, με φυσική παρουσία 
ή από απόσταση, κλπ). 

6.2. Εγγραφές-Σπουδαστικά Θέματα 

Αμέσως μετά την εγγραφή στο Πρόγραμμα, ορίζεται 
επιβλέπων καθηγητής για κάθε μεταπτυχιακό φοιτητή ή 
φοιτήτρια. Ο μέγιστος αριθμός φοιτητών ανά διδάσκοντα 
είναι τρεις (3). Για την επιλογή μαθημάτων απαιτείται η 
συναίνεση του επιβλέποντος καθηγητή. Οι φοιτητές υπο- 
χρεούνται να υποβάλουν εγκαίρως την αίτηση εγγραφής 
τους στα μαθήματα κάθε εξαμήνου στον επιβλέποντα 
καθηγητή, πριν από την κατάθεση της στην Γραμματεία 
Σπουδών του ΠΜΣ Οι εγγραφές γίνονται κατά τις δύο (2) 
πρώτες εβδομάδες κάθε εξαμήνου. Κατά την ίδια περί¬ 
οδο και μόνον, θα εξετάζονται αιτήσεις τροποποίησης 
των αρχικών αιτήσεων εγγραφής. 

Οι φοιτητές υποχρεούνται να παρακολουθούν ανελ¬ 
λιπώς τη διδασκαλία των μαθημάτων στα οποία εγγρά- 
φονται. Ο ακριβής τρόπος αξιολόγησης καθορίζεται 
από τον διδάσκοντα κάθε μαθήματος και δημοσιεύεται 
υποχρεωτικά στον Οδηγό Σπουδών του ΠΜΣ, που αναρ- 

τάται στην ιστοσελίδα του Τμήματος. Η διδασκαλία, οι 
εργασίες και οι εξετάσεις διεξάγονται στην Ελληνική ή/ 
και την Αγγλική γλώσσα, οι οποίες και χρησιμοποιούνται 
ως κύριες γλώσσες εργασίας, ενώ γίνονται επίσης ανα¬ 
φορές στη Γαλλική και τη Γερμανική κατά την κρίση και 
επιλογή του διδάσκοντος. 

Η συμμετοχή στο ΠΜΣ προϋποθέτει πολύ καλή γνώση 
της Αγγλικής, η οποία αποδεικνύεται από τους υποψηφί¬ 
ους με την κατάθεση σχετικού πιστοποιητικού γλωσσο¬ 
μάθειας επιπέδου τουλάχιστον Β2 (Οθΐηάπάςθ ΕηρΙίίΓι 
ΡΪΓ5Ϊ (ΕΦΕ), ΒΕα ν3Πΐ39θ, ΙΕΕΤδ 5-6.5, ΤΟΕΡΕ ΪΒΤ 87-109, 
ΜίςΓιΪ93η Ε(ΧΕ, ΡΤΕ ΟθπθγβΙ ΙθνθΙ 3, ΡΤΕ ΑεΒάθίτιίς 59-75 
ή ισοδύναμο). Οι απόφοιτοι Τμημάτων Αγγλικής Φιλολο¬ 
γίας και Μετάφρασης/Διερμηνείαςτης ημεδαπής ή της 
αλλοδαπής καθώς και οι φυσικοί ομιλητές της Αγγλικής 
εξαιρούνται από την υποχρέωση προσκόμισης πιστο¬ 
ποιητικού γλωσσομάθειας. 

Επιθυμητή -μη υποχρεωτική- κρίνεται η γνώση μιας 
δεύτερης ξένης γλώσσας, κατά προτίμηση Γαλλικής ή 
Γερμανικής, επιπέδου τουλάχιστον Β1, η οποία αποδει- 
κνύεται από τους υποψηφίους με την κατάθεση σχετικού 
πιστοποιητικού γλωσσομάθειας. 

Αιτήσεις για: 

1. κώλυμα παρακολούθησης κάποιων μαθημάτων ή 
για συμμετοχή σε μικρότερο αριθμό παραδόσεων για 
συγκεκριμένα μαθήματα (π.χ. από εργαζομένους), 

2. απαλλαγή από την υποχρέωση παρακολούθησης για 
ένα εξάμηνο όταν συντρέχουν ειδικοί λόγοι (π.χ. στρατι¬ 
ωτικές υποχρεώσεις), 

3. αναστολή της φοίτησης για ένα ακαδημαϊκό έτος 
και μόνον, όταν συντρέχουν σοβαροί προσωπικοί λόγοι 
(π.χ. υγείας), 

4. ένταξη σε καθεστώς μερικής φοίτησης για ένα ακα¬ 
δημαϊκό έτος και μόνον, 

γίνονται δεκτές κατά τις πρώτες δύο (2) εβδομάδες 
του εξαμήνου στο οποίο αναφέρονται και εξετάζονται 
από τη Συντονιστική Επιτροπή του ΠΜΣ, η οποία ειση- 
γείται σχετικώς στη ΓΣΕΣ του Τμήματος. Οι περιορισμοί 
διάρκειας σπουδών, τελικού βαθμού και μέγιστου αριθ¬ 
μού αποτυχιών που αναφέρονται στην οικεία ενότητα 
("Απονομή Μεταπτυχιακού Διπλώματος Ειδίκευσης") 
εξακολουθούν να ισχύουν. 

Η για οποιοδήποτε άλλο λόγο (π.χ. υγείας) έκτακτη 
απουσία φοιτητή από μάθημα του ΠΜΣ πρέπει να αιτι¬ 
ολογείται επαρκώς, με την κατάθεση αίτησης και σχετι¬ 
κών δικαιολογητικών, εντός μίας (1) εβδομάδας από την 
απουσία. Η Συντονιστική Επιτροπή, μετά από εξέταση 
των αιτήσεων, αποφαίνεται ως προς τη βασιμότητα του 
λόγου της απουσίας και εισηγείται στην ΓΣΕΣ την απο¬ 
δοχή ή την απόρριψη της αίτησης. Εάν το σύνολο των 
αναιτιολόγητων ή μη εγκεκριμένων απουσιών φοιτητή 
από μάθημα υπερβαίνει το 20% των προβλεπομένων 
για το συγκεκριμένο εξάμηνο παραδόσεων, ο φοιτητής 
χάνει το δικαίωμα εξέτασης στο συγκεκριμένο μάθημα 
και υποχρεούται να το παρακολουθήσει εκ νέου, κατά 
τον επόμενο κύκλο σπουδών και μόνον. 


6.3. Διαλέξεις-Ημερίδες-Συνέδρια 

Τα μαθήματα του ΠΜΣ ενδέχεται να πλαισιώνονται 
από σειρά διαλέξεων, σεμιναρίων και ασκήσεων προ¬ 
σομοίωσης στις οποίες μετέχουν προσκεκλημένοι καθη¬ 
γητές και ειδικοί επιστήμονες από την ακαδημαϊκή και 
ερευνητική κοινότητα της ημεδαπής και της αλλοδαπής, 
τον χώρο της επαγγελματικής μετάφρασης, καθώς και 
από οργανισμούς που απασχολούν μεταφραστές. Οι 
διαλέξεις, τα συνέδρια, τα σεμινάρια, οι ημερίδες και οι 
ασκήσεις προσομοίωσης αποσκοπούν στη διεύρυνση 
των θεωρητικών και τεχνικών γνώσεων των μεταπτυ¬ 
χιακών φοιτητών, δίνοντας ιδιαίτερη έμφαση σε θέμα¬ 
τα έρευνας και εμβάθυνσης στα αντίστοιχα γνωστικά 
αντικείμενα, καθώς και στην επαγγελματική ένταξη και 
τη γνωριμία με τους εργασιακούς χώρους των μεταφρα¬ 
στών. Ο σχεδιασμός αυτών των εκδηλώσεων γίνεται με 
ευθύνη της Συντονιστικής Επιτροπής και στην υλοποίη¬ 
ση τους μετέχουν ενεργά οι μεταπτυχιακοί φοιτητές, υπό 
την καθοδήγηση διδάσκοντος του Τμήματος τον οποίο 
ορίζει η Συντονιστική Επιτροπή του ΠΜΣ. 

Επίσης, στο πλαίσιο της λειτουργίας του Π ΜΣ τουΤμή- 
ματος εντάσσεται η οργάνωση συνεδρίων και ημερίδων 
με θέματα που στοχεύουν στην προώθηση της επιστή¬ 
μης και της έρευνας τομέων που ενδιαφέρουν το ΠΜΣ 
καθώς και η μετάβαση των διδασκόντων και φοιτητών 
του ΠΜΣ σε συνέδρια, ημερίδες ή άλλες συναντήσεις 
στην Ελλάδα και το εξωτερικό με στόχο την ενημέρω¬ 
ση στους τομείς της έρευνας και των εφαρμογών στους 
τομείς που ενδιαφέρουν το ΠΜΣ. 

6.4. Μεταπτυχιακή Διπλωματική Εργασία. 

Οι φοιτητές του ΠΜΣ υποχρεούνται να εκπονήσουν Με¬ 
ταπτυχιακή Διπλωματική Εργασία με θέμα που άπτεται 
του γνωστικού πεδίου της Μετάφρασης. 

Την όγδοη εβδομάδα του εαρινού εξαμήνου, οι φοιτη¬ 
τές, σε συνεννόηση με τους διδάσκοντες του ΠΜΣ, κατα¬ 
θέτουν στη Συντονιστική Επιτροπή του ΠΜΣ αίτηση στην 
οποία αναγράφεται ο τίτλος της Μεταπτυχιακής Διπλωμα¬ 
τικής Εργασίας και ο προτεινόμενος επιβλέπων καθώς και 
περίληψη της προτεινόμενης εργασίας. Εντός δεκαπέντε 
ημερών η Συντονιστική Επιτροπή καταρτίζει πίνακα με τα 
εγκεκριμένα θέματα και τα μέλη των τριμελών επιτροπών 
επίβλεψης των Μεταπτυχιακών Διπλωματικών Εργασιών. 
Επίσης, λαμβάνοντας υπόψη τον ερευνητικό σχεδίασμά 
του Τμήματος, καθοδηγεί σε συνεργασία με τους διδά¬ 
σκοντες και τους φοιτητές στην επιλογή συγκεκριμένων 
θεματικών πεδίων μελέτης και έρευνας. Η Μεταπτυχιακή 
Διπλωματική Εργασία εκπονείται κατά τη διάρκεια του 
τρίτου εξαμήνου και υποστηρίζεται ενώπιον της εκάστοτε 
τριμελούς εξεταστικής επιτροπής με τη λήξη του. Κάθε 
διδάσκων του ΠΜΣ δύναται να επιβλέπει έως τρεις (3) 
Μεταπτυχιακές Διπλωματικές Εργασίες κατ' έτος. 

Η έκταση της ΜΔΕ δεν θα πρέπει να υπερβαίνει τις 
15.000 λέξεις. Συγκεκριμένα, προσφέρονται οι παρα¬ 
κάτω επιλογές: 

ΕΠΙΛΟΓΗ Α 

ΜΕΤΑΦΡΑΣΗ/ΥΠΟΤΙΤΛΙΣΜΟΣ/ΜΕΤΑΓΛΩΤΤΙΣΗ/ΑΙΙϋΙΟ- 

ΟΕ50ΡΙΡΤΙΟΝ/νθΙΟΕ-θνΕΡ 

• Μετάφραση κειμένου/ων περίπου 7.500 λέξεων συ- 
νοδευόμενη από σχολιασμό 7.500 λέξεων. 

• Υποτιτλισμός 500 υποτίτλων και σχολιασμός 8.000 
λέξεων. 

• Μεταγλώττιση ή νοίεθ-ονθΓ 6.000 λέξεων και σχολι¬ 
ασμός 8.000 λέξεων. 

• Ακουστική περιγραφή 20 λεπτών προγράμματος συ- 
νοδευόμενη από σχολιασμό 8.000 λέξεων. 

ΕΠΙΛΟΓΗ Β 

ΕΡΕΥΝΗΤΙΚΗ ΕΡΓΑΣΙΑ 

• Ερευνητική εργασία 15.000 λέξεων. 

ΕΠΙΛΟΓΗ Γ 

ΜΕΤΑΦΡΑΣΗ Ή ΕΡΕΥΝΗΤΙΚΗ ΕΡΓΑΣΙΑ ΣΤΟ ΠΛΑΙΣΙΟ 
ΠΡΑΚΤΙΚΗΣ ΑΣΚΗΣΗΣ 

• Ερευνητική εργασία ή μετάφραση που προϋποθέτει 
διενέργεια πρακτικής άσκησης: υποβολή ενός ροιΤίοΙίο 
μεταφράσεων που ολοκληρώθηκαν κατά την άσκηση 
(5.000 λέξεις πηίηίπηυιτΊ) συνοδευόμενου από μια έκθεση 
5.000 λέξεων στην οποία να περιγράφεται η εμπειρία των 
φοιτητών, ο φορέας κλπ. 

Μετά την επιτυχή διεξαγωγή της υποστήριξης, οι 
φοιτητές οφείλουν να καταθέσουν στη Γραμματεία του 
ΠΜΣ δύο αντίτυπα της Μεταπτυχιακής Διπλωματικής 
Εργασίας τους στην τελική της μορφή, καθώς και σε ηλε¬ 
κτρονική μορφή η οποία αναρτάται υποχρεωτικά στον 
διαδικτυακό τόπο του Τμήματος. 

Η υποστήριξη της ΜΔΕ γίνεται στην Κέρκυρα σε ημε¬ 
ρομηνία που ορίζεται από την τριμελή Επιτροπή. Για να 
έχει το δικαίωμα ο φοιτητής να υποστηρίξει Μεταπτυ¬ 
χιακή Διπλωματική Εργασία, οφείλει να έχει εξεταστεί 
με επιτυχία σε όλα τα σεμιναριακά μαθήματα του Προ¬ 
γράμματος στα οποία έχει εγγράφει. Σε περίπτωση μη 
έγκαιρης υποβολής της Μεταπτυχιακής Διπλωματικής 
Εργασίας, ο υποψήφιος οφείλει να ολοκληρώσει την 
διπλωματική εργασία του εντός δύο (2) μηνών από την 
πρώτη εξέταση και να υποστεί εξέταση σε ημερομηνία 
που ορίζεται από την Συντονιστική Επιτροπή. Σημειώ¬ 
νεται ότι στην περίπτωση αυτή ισχύει μείωση βαθμού 
κατά 20%. Σε περίπτωση μη υποβολής της μεταπτυχια¬ 
κής διπλωματικής εργασίας εντός του προβλεπόμενου 
διμήνου, ο υποψήφιος διαγράφεται από το Πρόγραμμα, 
έχοντας οριστικά απωλέσειτο δικαίωμα ολοκλήρωσης 
των σπουδών του σε αυτό. Για τα μαθήματα στα οποία 
εξετάστηκε επιτυχώς στη διάρκεια των σπουδών του, 
λαμβάνει σχετικό πιστοποιητικό. 

Σε εξαιρετικές περιπτώσεις, κατόπιν ειδικώς αιτιολο¬ 
γημένης αίτησης του φοιτητή, και μόνον κατόπιν σύμ¬ 
φωνης γνώμης της Συντονιστικής Επιτροπής μπορεί να 
δοθεί παράταση στην κατάθεση και την υποστήριξη 
της Μεταπτυχιακής Διπλωματικής Εργασίας έως και 
τον μήνα Απρίλιο του επόμενου ημερολογιακού έτους. 


Εάν για οποιοδήποτε λόγο παρέλθει άπρακτη και αυτή 
η προθεσμία, ο φοιτητής διαγράφεται αυτοδικαίως και 
άνευ άλλης διατυπώσεως από το ΠΜΣ, έχοντας οριστικά 
απωλέσει το δικαίωμα ολοκλήρωσης των σπουδών του 
σε αυτό. Για τα μαθήματα στα οποία εξετάστηκε επιτυ- 
χώς στη διάρκεια των σπουδών του, λαμβάνει σχετικό 
πιστοποιητικό. 

Η Μεταπτυχιακή Διπλωματική Εργασία του μεταπτυ¬ 
χιακού φοιτητή αναπτύσσεται δημόσια μετά από την 
επιτυχή εξέταση του υποψηφίου στα μαθήματα του 
Προγράμματος στα οποία έχει εγγράφει, ενώπιον των 
μελών της τριμελούς εξεταστικής επιτροπής, τα οποία 
βαθμολογούν τη Μεταπτυχιακή Διπλωματική Εργασία με 
βαθμολογική κλίμακα 0-10 και βάση το βαθμό 6 (έξι). Ο 
τελικός βαθμός της διπλωματικής εργασίας προκύπτει 
από τον μέσο όρο βαθμολογίας των τριών βαθμολο¬ 
γητών. Η διπλωματική εργασία αξιολογείται από την 
τριμελή εξεταστική επιτροπή ως προς τον ερευνητικό 
της προσανατολισμό, την ποιότητα και παρουσίαση της 
βιβλιογραφικής της αναδρομής, την επιστημονική της 
μεθοδολογία, την ουσία και χρησιμότητα των αποτελε¬ 
σμάτων και την οργάνωση της γραπτής και προφορικής 
της παρουσίασης. Σε περίπτωση απόρριψης της από 
την επιτροπή, ο υποψήφιος οφείλει να ολοκληρώσει την 
διπλωματική εργασία του εντός δύο (2) μηνών από την 
πρώτη εξέταση και να υποστεί δεύτερη και τελευταία 
εξέταση σε ημερομηνία που ορίζεται από την Συντο¬ 
νιστική Επιτροπή εντός των ανωτέρω προθεσμιών. Σε 
περίπτωση νέας απόρριψης της διπλωματικής εργασίας, 
ο υποψήφιος διαγράφεται από το Πρόγραμμα, έχοντας 
οριστικά απωλέσει το δικαίωμα ολοκλήρωσης των σπου¬ 
δών του σε αυτό. Για τα μαθήματα στα οποία εξετάστηκε 
επιτυχώς στη διάρκεια των σπουδών του, λαμβάνει σχε¬ 
τικό πιστοποιητικό. 

7. Αξιολόγηση-Δίπλωμα Μεταπτυχιακών Σπουδών. 

7.1 .Τρόπος εξέτασης. 

Η εξέταση σε κάθε μάθημα γίνεται με γραπτές εξετά¬ 
σεις, με ατομική ή ομαδική υποχρεωτική απαλλακτική 
εργασία ή με συνδυασμό των παραπάνω. Ο τρόπος εξέ¬ 
τασης ορίζεται από τον διδάσκοντα, ο οποίος ενημερώ¬ 
νει σχετικά τους φοιτητές στην αρχή του ακαδημαϊκού 
εξαμήνου. Σε περίπτωση εξέτασης με ατομική ή ομαδική 
υποχρεωτική απαλλακτική εργασία, η εργασία πρέπει να 
έχει υποβληθεί το αργότερο εντός ενός (1) μηνός μετά 
το πέρας του ακαδημαϊκού εξαμήνου. Σε περίπτωση 
μη υποβολής της εργασίας εντός της παραπάνω προ¬ 
θεσμίας, ο φοιτητής μηδενίζεται στο εν λόγω μάθημα 
και υποχρεούται να παραδώσει την προβλεπόμενη ερ¬ 
γασία εντός του επόμενου μήνα. Σημειώνεται ότι στην 
περίπτωση αυτή ισχύει μείωση βαθμού κατά 20%. Σε 
περίπτωση που ο φοιτητής δεν παραδώσει την εργασία 
μέχρι την ως άνω προθεσμία, μηδενίζεται στο εν λόγω 
μάθημα και δεν έχει δικαίωμα να εξεταστεί σε αυτό. 

Σε περίπτωση αποτυχίας στην εξέταση μαθήματος ή 
μαθημάτων που έχει ως συνέπεια την μη επιτυχή ολο- 

κλήρωση του προγράμματος, ο μεταπτυχιακός φοιτητής 
εξετάζεται ύστερα από αίτηση του από τριμελή επιτροπή 
μελών Δ.Ε.Π. του Τμήματος με ίδιο ή συναφές γνωστικό 
αντικείμενο με αυτό του εξεταζόμενου μαθήματος. Η 
τριμελής επιτροπή ορίζεται από τη Συνέλευση του Τμή¬ 
ματος. Από την επιτροπή εξαιρείται ο υπεύθυνος της 
εξέτασης διδάσκων. 

Ο διδάσκων του κάθε μαθήματος υποχρεούται να πα- 
ραδώσει βαθμολογία στη Γραμματεία του ΠΜΣ εντός 
ενός μηνός από τη λήξη της προθεσμίας παράδοσης. 

7.2. Τελικός βαθμός επίδοσης του φοιτητή 

Ο τελικός βαθμός επίδοσης του φοιτητή του ΠΜΣ προ¬ 
κύπτει από τον μέσο όρο των βαθμών των κατοχυρω- 
θέντων μαθημάτων και τον βαθμό της Μεταπτυχιακής 
Διπλωματικής Εργασίας πολλαπλασιαζόμενο επί τον 
συντελεστή 3. 

7.3. Απονομή Διπλώματος Μεταπτυχιακών Σπουδών 

Για την απονομή του Μεταπτυχιακού Διπλώματος Ειδί¬ 
κευσης θα πρέπει ο τελικός βαθμός να είναι τουλάχιστον 
7 στη δεκαβάθμια κλίμακα. Φοιτητής ή φοιτήτρια που: 

1. δεν υποστηρίζει τη Μεταπτυχιακή Διπλωματική 
Εργασία του εντός είκοσι (20) ημερολογιακών μηνών,ή 

2. έχει τελικό βαθμό μικρότερο του 7, ή 

3. απουσιάζει από τις εκπαιδευτικές και ακαδημαϊκές 
δραστηριότητεςτου Προγράμματος καθ' υπέρβαση των 
εγκεκριμένων από τη Συντονιστική Επιτροπή απαλλα¬ 
γών, ή 

4. αποτυγχάνει δύο ή περισσότερες φορές (2) φορές 
σε δύο ή περισσότερα μαθήματα, ή 

5. αποτυγχάνει τρεις (3) φορές σε ένα μάθημα, ή 

6. αποτυγχάνει δύο (2) φορές στην προφορική εξέταση 
της Μεταπτυχιακής Διπλωματικής Εργασίας 

διαγράφεται από το Πρόγραμμα, αλλά δικαιούται να 
λάβει πιστοποιητικό παρακολούθησης όσων μαθημάτων 
έχει ολοκληρώσει επιτυχώς. 

8. Λειτουργίες στήριξης του ακαδημαϊκού έργου 

8.1. Ερευνητικά εργαστήρια του Τ.Ξ.Γ.Μ.Δ. του Ιονίου 
Πανεπιστημίου - Συνεργασία με το ΠΜΣ 

ΣτοΤμήμα Ξένων Γλωσσών, Μετάφρασης και Διερμη- 
νείαςτου Ιονίου Πανεπιστημίου λειτουργούν τέσσερα 
Ερευνητικά Εργαστήρια: το Εργαστήριο «Γλώσσα και 
Πολιτική» (ΦΕΚ ίδρυσης 2022/17.09.2015), το "Εργαστή¬ 
ριο Μετάφρασης της Ελληνικής Γραμματείας (Ε.Μ.Ε.Γ)" 
και το "Εργαστήριο Νομικής, Οικονομικής, Πολιτικής 
και Τεχνικής Μετάφρασης" (Ε.Ν.Ο.ΠΟΤΕ.Μ.), τα οποία 
ιδρύθηκαν με το Προεδρικό Διάταγμα 9/2002 (ΦΕΚ της 
18-1 -2002), καθώς και το "Εργαστήριο Γεω-Πολιτισμικών 
Αναλύσεων", το οποίο ιδρύθηκε με το Προεδρικό Διάταγ¬ 
μα 84/1999 (ΦΕΚ της 11 ης Μάίου 1999). 

Λόγω της συνάφειας του αντικειμένου και των στόχων 
του ΠΜΣ Επιστήμη της Μετάφρασης με τα αντικείμενα 
και τους στόχους αυτών των ερευνητικών εργαστηρί¬ 
ων του Τ.Ξ.Γ.Μ.Δ. οι μεταπτυχιακοί φοιτητές δύνανται 
να λάβουν ενεργό συμμετοχή στη διεξαγόμενη στα 


εργαστήρια έρευνα. Με τον τρόπο αυτό τους δίδεται 
η ευκαιρία να εφαρμόσουν στην πράξη τη θεωρητική 
τους κατάρτιση, καθώς και να θεωρητικοποιήσουν την 
εμπειρία τους από την Πράξη της Μετάφρασης. Η συμ¬ 
μετοχή τους προβάλλεται μέσω ανακοινώσεων σε συ¬ 
νέδρια και δημοσιεύσεων σε επιστημονικά περιοδικά 
του γνωστικού αντικειμένου του ΠΜΣ. Η συμμετοχή των 
μεταπτυχιακών φοιτητών στο επιστημονικό έργο των 
Ερευνητικών ΕργαστηρίωντουΤ.Ξ.Γ.Μ.Δ. εξασφαλίζεται 
με απόφαση της ΓΣΕΣ λαμβανόμενη έπειτα από εισήγη¬ 
ση της Συντονιστικής Επιτροπής του ΠΜΣ 

8.2. Μονάδα ακαδημαϊκής και επαγγελματικής εξέλι¬ 
ξης των φοιτητών 

Στο πλαίσιο του ΠΜΣ οργανώνεται και λειτουργεί Μο¬ 
νάδα ακαδημαϊκής και επαγγελματικής εξέλιξης των φοι¬ 
τητών, με τα εξής ενδεικτικά αντικείμενα: 

1. συγκέντρωση και καταλογογράφηση του έργου που 
παράγεται στο πλαίσιο των σεμιναριακών μαθημάτων 
του ΠΜΣ, 

2. συγκέντρωση, καταλογογράφηση και διάθεση στην 
ευρύτερη ακαδημαϊκή κοινότητα του επιστημονικού έρ¬ 
γου που παράγεται από το διδακτικό προσωπικό και τους 
φοιτητές του ΠΜΣ, 

3. συγκέντρωση στατιστικών στοιχείων για τη συγκρι¬ 
τική μελέτη του αριθμού των εισαχθέντων και των απο¬ 
φοίτων του ΠΜΣ κατ' έτος, 

4. παρακολούθηση, προσανατολισμός και ενημέρωση 
του επιστημονικού/ακαδημαϊκού έργου και της επαγγελ¬ 
ματικής πορείας των αποφοίτων του ΠΜΣ. 

8.3. Βιβλιοθήκη και Εργαστηριακή Υποδομή 

Η βιβλιογραφική υποστήριξη του έργου του Προγράμ¬ 
ματος Μεταπτυχιακών Σπουδών εξασφαλίζεται με χρή¬ 
ση της Κεντρικής Βιβλιοθήκηςτου Ιονίου Πανεπιστημίου. 
Στον εμπλουτισμό της Βιβλιοθήκης του Τμήματος συμ¬ 
βάλλει ενεργά το Πρόγραμμα Μεταπτυχιακών Σπουδών, 
μέσω της πρόσκτησης βιβλιογραφικού υλικού, σύμφωνα 
με της προτάσεις των διδασκόντων του και της χρηματο¬ 
δοτικές δυνατότητες του. 

Της, το Πρόγραμμα Μεταπτυχιακών Σπουδών Επιστήμη 
της Μετάφρασης θέτει στη διάθεση των φοιτητών του 
ειδικές εργαστηριακές υποδομές, είτε σε αποκλειστική 
βάση, είτε στο πλαίσιο της εν γένει λειτουργίας του Τμή¬ 
ματος. Οι εργαστηριακές υποδομές αυτές χρηματοδοτού¬ 
νται είτε απ' ευθείας από της πηγές χρηματοδότησης του 
ΠΜΣ είτε από της χρηματοδοτικούς πόρουςτου Ιδρύμα¬ 
τος που κατανέμονται στο Τμήμα. 

Εργαστηριακές υποδομές του Τμήματος και της Σχο¬ 
λής που αξιοποιούνται από το ΠΜΣ είναι: 

1. τα εργαστήρια πληροφορικής, 

2. η βιβλιοθήκη λεξικών, 

3. ο εξοπλισμός ταυτόχρονης και διαδοχικής διερμηνείας. 

8.4. Συμμετοχή σε εκπαιδευτικές δράσεις 

Οι φοιτητές του ΠΜΣ, μεταπτυχιακοί και υποψήφιοι 
διδάκτορες, συμμετέχουν υποχρεωτικά και αμισθί στην 

υποστήριξη του εκπαιδευτικού έργου του Τμήματος σε 
προπτυχιακό επίπεδο ανάλογα με τις προκύπτουσες 
ανάγκες (επιτηρήσεις κ.ά.). Η δέσμευση των υποψηφί¬ 
ων για υποστηρικτικό έργο προς το Τμήμα βεβαιώνε¬ 
ται με ενυπόγραφη δήλωση τους κατά την έναρξη των 
σπουδών τους στο ΠΜΣ. Επίσης, έχουν τη δυνατότητα 
να προσφέρουν επ' αμοιβή τις υπηρεσίες τους στην Κε¬ 
ντρική Βιβλιοθήκη του Ιδρύματος, εφόσον επιλεγούν 
από την αρμόδια επιτροπή του Ιδρύματος με βάσει τα 
κριτήρια που αυτή θέτει κατ' έτος. Οι φοιτητές δύνανται 
επίσης να συμμετάσχουν επ' αμοιβή σε πρακτική άσκηση 
που οργανώνεται στο πλαίσιο του προγράμματος Εγβ 
ΡΙ δεθιηθηΐ γνωρίζοντας ότι αυτή δεν αντικαθιστά την 
προβλεπόμενη πρακτική άσκηση για τη σύνταξη ΜΔΕ. 

8.5. Υποτροφίες σε Μεταπτυχιακούς Φοιτητές και Υπο¬ 
ψήφιους Διδάκτορες του ΠΜΣ 

Το ΠΜΣ, αναλόγωςτης σχετικής χρηματοδοτικής δυνα¬ 
τότητας που παρέχεται από το Ίδρυμα Κρατικών Υποτρο¬ 
φιών, το Υπουργείο Παιδείας και Θρησκευμάτων, τη Σχολή 
Ιστορίας και Μετάφρασης-Διερμηνείας ή/και το Ίδρυμα, 
παρέχει κατ' έτος συγκεκριμένο αριθμό υποτροφιών στους 
μεταπτυχιακούς φοιτητές και υποψήφιους διδάκτορες του. 
Το ύψος των παρεχομένων υποτροφιών και οι διαδικασίες 
επιλογής των υποτρόφων εξειδικεύονται κατ' έτος στην 
Προκήρυξη Επιλογής Μεταπτυχιακών Φοιτητών και Υπο¬ 
ψηφίων Διδακτόρων, καθώς και σε κάθε άλλη σχετική πρά¬ 
ξη προκήρυξης ή/και διαδικασία επιλογής διενεργούμενη 
με απόφαση της ΓΣΕΣ του Τμήματος, καθοριζόμενα επί τη 
βάσει των εξής κριτηρίων (σταθμιζομένων ή μη): 

1. επίδοση των υποψηφίων μεταπτυχιακών φοιτητών 
στις εισαγωγικές εξετάσεις, 

2. επίδοση των μεταπτυχιακών φοιτητών στις ενδιά¬ 
μεσες περιόδους αξιολόγησης (ακαδημαϊκά εξάμηνα), 

3. τελική επίδοση των μεταπτυχιακών φοιτητών, 

4. επίδοση ή/και σειρά αξιολόγησης υποψηφίων διδα¬ 
κτόρων στις σχετικές διαδικασίες επιλογής, 

5. οικονομική δυνατότητα του υποψηφίου υποτρόφου 
(προσωπικό ή οικογενειακό εισόδημα). 

9. Πόροι του ΠΜΣ - Διαχείριση Εσόδων 

1. Το ΠΜΣ μπορεί να χρηματοδοτείται, σύμφωνα με 
τις διατάξεις του ν. 3685/2008 όπως ισχύουν, από τον 
τακτικό προϋπολογισμό του Ιονίου Πανεπιστημίου, 
σύμφωνα με την υπουργική απόφαση της εγκρίσεως 
του, όπως ισχύει, ανεξάρτητα από ή σε συνάρτηση με 
κριτήρια ποιότητας και τα αποτελέσματα της αξιολό¬ 
γησης του Τμήματος κατ' εφαρμογή των διατάξεων του 
ν. 3374/2005 και του ΠΜΣ, συνολικώς ή σε επί μέρους 
λειτουργίες και δραστηριότητες του. 

2. Περαιτέρω πόροι χρηματοδότησης του ΠΜΣ είναι 
δωρεές, παροχές, κληροδοτήματα, χορηγίες φορέων 
του δημοσίου τομέα, νομικών ή φυσικών προσώπων 
ή πόροι από συμμετοχή σε ερευνητικά προγράμματα, 
κοινοτικά προγράμματα και επιχορηγήσεις του κρατικού 
προϋπολογισμού. 


3. Εκτός εάν άλλως προβλέπεται από γενική διάτα¬ 
ξη Νόμου ή ειδικότερη διάταξη του Εσωτερικού Κα¬ 
νονισμού Λειτουργίας του Ιονίου Πανεπιστημίου, και 
με την επιφύλαξη των διαλαμβανομένων στην παρ. 4 
του παρόντος Άρθρου, η απόφαση αξιοποίησης ενός 
ή περισσοτέρων από τους ανωτέρω χρηματοδοτικούς 
μηχανισμούς λαμβάνεται σύμφωνα με τις ανάγκες, συνο¬ 
λικώς του Προγράμματος ή επιμεριζόμενες κατά ακαδη¬ 
μαϊκή κατεύθυνση ή λειτουργία ή και κατά ακαδημαϊκή 
περίοδο (έτος, εξάμηνο, κύκλο σπουδών) και αποτελεί 
αποκλειστική αρμοδιότητα της Συντονιστικής Επιτροπής 
του Προγράμματος. 

4.0 Διευθυντής του Π ΜΣ έχει την ευθύνη της σύνταξης 
του προϋπολογισμού και απολογισμού του Προγράμμα¬ 
τος, τους οποίους υποβάλλει στη ΓΣΕΣ. 

5. Εκτός εάν άλλως προβλέπεται από γενική διάταξη 
Νόμου ή ειδικότερη διάταξη του Εσωτερικού Κανονι¬ 
σμού Λειτουργίας του Ιονίου Πανεπιστημίου, η διαχείρι¬ 
ση των κατά την παρ. 2 του παρόντος άρθρου πόρων του 
ΠΜΣ γίνεται μέσω του Ειδικού Λογαριασμού Κονδυλίων 
Έρευναςτου Ιονίου Πανεπιστημίου, σύμφωνα με τη διά¬ 
ταξη του Άρθρου 8 παρ 2α του ν. 3685/2008. Η κατά τη 
διάταξη αυτή εργασία που υπερβαίνει τις υποχρεώσεις 
των μελών ΔΕΠ που συμβάλλουν στην υλοποίηση του 
ΠΜΣ δύναται να αφορά μόνον σε πράξεις σχεδιασμού 
μαθημάτων και εκπαιδευτικών λειτουργιών του Προ¬ 
γράμματος ή και σε εκπαιδευτικές δραστηριότητες του 
ΠΜΣ πέραν της τακτικής διδασκαλίας των μαθημάτων, 
της αξιολόγησης των φοιτητών και της συμμετοχής στη 
διαδικασία αξιολόγησης του ΠΜΣ. 

6. Οποιοδήποτε ζήτημα προκύπτει και δεν ρυθμίζεται 
από διάταξη του παρόντος Κανονισμού παραπέμπεται 
αρμοδίωςστη ΓΣΕΣτουΤμήματος, όπου η σχετική από¬ 
φαση λαμβάνεται με πλειοψηφία των μελών της. 

10. Συμπληρωματικές Διατάξεις 

1. Τα πνευματικά δικαιώματα επί των πάσης φύσεως 
εργασιών και της Μεταπτυχιακής Διπλωματικής Εργα¬ 
σίας που εκπονούν οι φοιτητές του Π ΜΣ, αναφορικά με 
την έκδοση, ηλεκτρονική δημοσίευση, παρουσίαση, και 
ανακοίνωση στο πλαίσιο επιστημονικών εκδηλώσεων 
παραμένουν αποκλειστικά στο ΠΜΣ επί δέκα (10) έτη 
μετά από την αποφοίτηση των μεταπτυχιακών φοιτητών. 

2. Για την απονομή Μεταπτυχιακού Διπλώματος Ει¬ 
δίκευσης, πέραν της επιτυχούς εξέτασης στο σύνολο 
τωνπροβλεπομένων μαθημάτωντου ΠΜΣ και εντόςτων 
εξεταστικών περιόδων που προσδιορίζονται κατ' έτος, 
απαιτείται η παρακολούθηση του συνόλου των εκπαι¬ 
δευτικών, ερευνητικών και επιστημονικών δραστηριο¬ 
τήτων του Προγράμματος, για όλη τη διάρκεια αυτού. 

3. Εφ’ όσον συντρέχουν σοβαροί προσωπικοί ή οικο¬ 
γενειακοί λόγοι, και έπειτα από αίτηση μεταπτυχιακού 
φοιτητή προς τη Συντονιστική Επιτροπή του ΠΜΣ και 
σχετική εισήγηση της τελευταίας προς τη ΓΣΕΣτουΤμή¬ 
ματος, είναι δυνατή η χορήγηση αναστολής σπουδών 

για ένα ακαδημαϊκό έτος και μόνον. Φοιτητής που κάνει 
χρήση της παρούσας ευεργετικής διάταξης υποχρεούται 
να παρακολουθήσει το σύνολο των μαθημάτων και να 
καλύψει το σύνολο των υποχρεώσεων που ισχύουν κατά 
τον χρόνο επανένταξης του στο Πρόγραμμα. 

11. Έναρξη Ισχύος 

Ο παρών Κανονισμός Μεταπτυχιακών Σπουδών τίθε¬ 
ται σε ισχύ με την έγκρισή του από τη Συνέλευση του 
Τμήματος Ξένων Γλωσσών, Μετάφρασης και Διερμηνεί- 
αςτου Ιονίου Πανεπιστημίου., και αφορά στους κύκλους 
μεταπτυχιακών σπουδών του ακ. έτους 2018-2019 και 


εξής. Για τους φοιτητές που εισήχθησαν έως και το ακ. 
έτος 2017-2018 εφαρμόζονται οι διατάξεις του προη¬ 
γουμένου Κανονισμού, έως και την ημερομηνία της 
αποφοίτησής τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 4 Ιουλίου 2018 

Ο Πρύτανης 

ΒΑΣΙΛΕΙΟΣ ΧΡΥΣΙΚΟΠΟΥΛΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























